El voluntariat i l'amistat | Voluntaris.cat\nEl voluntariat i l’amistat\nVoluntària de l’Associació Auxilia\nSi alguna vegada m’han preguntat quina és l’essència del voluntariat social, la resposta és molt clara: la proximitat que es crea entre les persones que hi formen part. Això passa tant amb els altres voluntaris com, sobretot, amb les persones a qui va destinat el voluntariat. Aquest vincle acaba provocant que la magnitud dels projectes que es realitzen sigui molt major a la prevista. Els participants van més enllà de la finalitat primària oferint la seva d’amistat.\nQuan hi participes en primera persona, experimentes situacions i sensacions que no hauries esperat, ja sigui en menjadors socials, en assistència a la gent gran o acompanyant a persones amb discapacitats. Però, en especial, vull parlar del projecte d’Ensenyament a Distància de l’Associació Auxilia, que representa la descripció exacta entre voluntariat i amistat. El projecte tracta de posar en contacte a professors voluntaris amb persones amb discapacitats físiques i amb malalties de llarga durada, per tal d’oferir en línia una formació que d’altra manera no hi podrien accedir.\nEn aquest cas, la finalitat primària d’aquest projecte és la formació en l’àmbit que l’alumne demani, ja siguin formacions reglades com temàtiques d’interès general. Però el valor afegit recau en l’amistat que s’acaba creant entre els participants, la preocupació per la vida personal de l’alumne, la seva salut, el seu entorn, etc.\nEl col·lectiu al qual va dirigit el projecte acostuma a estar aïllat de la societat i aquesta relació li suposa un contacte amb l’exterior, pal·liant l’exclusió social que pateixen. L’amistat que es crea moltes vegades comporta que, un cop acabats els estudis, se segueixin escrivint per continuar tenint notícies els uns dels altres i, fins i tot, facin viatges i trobades per poder-se conèixer personalment. Per això, des d’Auxilia, no es poden entendre aquests dos conceptes per separat, un comporta l’altre i sense ell l’activitat que s’ofereix no tindria el mateix sentit.\nNotícies, Opinió – Articlesamistat, auxilia, opinió, voluntariat


El cervell com una esponja! – Setmana del Cervell 2014 | CReSA & the city blog\nAl CReSA, entre d’altres malalties, estudiem les encefalopaties espongiformes transmissibles, un grup de malalties que foraden el cervell! Això vol dir que quan mirem al microscopi els cervells d’animals que tenen aquesta malaltia veiem tot de petits foradets, aquesta imatge ens recorda els forats de les esponges i d’aquí en surt el nom!\nI d’on surten aquests forats!? Els forats són espais que deixen les cèl·lules del cervell quan es van morint per culpa del prions que s’acumulen al cervell. Els prions són els agents causals, els culpables, d’aquestes Malalties de les quals encara no s’ha descobert ni tractament ni vacunes.\nEn interessa especialment la malaltia de les vaques boges per que es pot contagiar a les persones.\nD’aquestes dues microfotografies de cervell de ratolí, quina creus que te una encefalopatia espongiforme?\nCom cada any, del 17 al 21 de Març es celebra la Setmana Mundial del Cervell, per conscienciar a la societat de la importància i els beneficis de la recerca sobre el cervell i, aquest any, el CReSA hi torna a participar oferint als centres educatius que ho sol·licitin una xerrada sobre les encefalopatíes espongiformes transmissibles i tres visites a les instal·lacions del centre, que inclouen una xerrada prèvia sobre les Malalties priòniques.\nDescarregar-se el PDF del programa aqui.


Regenta MPG Club Mahabaleshwar Índia - Ofertes d'hotels amb els MILLORS DESCOMPTES EN LÍNIA\nVeure tots els 449 allotjaments a Mahabaleshwar.\nC.T.S NO-233,Old Tapola Road, Mahabaleshwar, Mahabaleshwar, Índia, 560042 - Molt bona ubicació - Veure al mapa\nTé alguna pregunta per a Regenta MPG Club?\nBarri Mahabaleshwar Old Mahabaleshwar Mahabaleshwar Metgutad Mahabaleshwar Mahabaleshwar\nMés informació sobre Regenta MPG Club\nBen situat a la l'oci familiar, les escapades romàntiques, els paisatges area de Mahabaleshwar ciutat, Regenta MPG Club us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Babbington Point, Helen's Point, Falkland Point donen a aquest hotel un encant especial.\nA Regenta MPG Club, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, servei d'habitacions 24 hores, aparcacotxes, aparcament de cotxes, servei d'habitacions.\nL'ambient de Regenta MPG Club es reflexa en cada habitació. televisió de pantalla plana, accés a internet (sense fils), connexió sense fils a internet (cortesia), aire condicionat, servei de despertador són només algunes de les comoditats a la vostra disposició. Les instal.lacions d'oci de l'hotel, que inclouen bany, centre esportiu, piscina exterior, piscina coberta, spa estan dissenyades per escapar i relaxar-se. Gaudeixi d'incomparable serveis i d'una localització de prestigi a Regenta MPG Club.\nTots els tipus de viatgers (11)Parelles (5)Famílies amb infants petits (3)Famílies amb infants grans (3)\nYagnesh, Regne Unit


El Super3 omple la graella de noves sèries en el retorn de les vacances de Nadal - Regió7\nEl Super3 omple la graella de noves sèries en el retorn de les vacances de Nadal\nEl canal estrena nova programació amb títols com «Comptem amb la Paula» o «Kikoriki»\nEls simpàtics animalons en forma esfèrica.\nDdG Després de les vacances de Nadal, els súpers tenen una cita amb les noves propostes del canal Super3. A partir d'avui, podran conèixer nous personatges, com els protagonistes de les sèries Comptem amb la Paula, Avatar: l'últim mestre de l'aire, Kikoriki, La màgica Do-Re-Mi, Un drama total d'illa o Spirit, cavalcant en llibertat, i seguir les noves aventures de Kazoops, Oddbods, En Grizzy i els Lèmmings o El detectiu Conan. A més, no faltaran a la seva cita les sèries habituals del canal, com Prodigiosa: les aventures de Ladybug i gat Noir, Doraemon, K3, Les sisters, El ranxo o Els pingüins de Madagascar, o els programes La família del Super3, El Mic i els seus amics, Rat Rank, InfoK i Una mà de contes.\nPel que fa al cinema, les pel·lícules ocuparan un lloc important a la graella del cap de setmana, tant del gènere d'animació com de ficció. La tanda de pel·lícules començarà els divendres al vespre, i la primera que s'emetrà, el dia 11 de gener, serà La gran aventura dels pandes. Tant dissabte com diumenge es programaran tres pel·lícules diàries, amb títols com Spark: Una aventura espacial o Allibereu Willy.\nComptem amb la Paula (de dilluns a divendres, a les 8.40 i a les 17.00) narra les aventures d'una nena molt espavilada a qui li agraden sobretot dues coses: comptar i viatjar. Kikoriki (de dilluns a divendres, a les 18.30; i dissabte i diumenge, a les 8.25) és protagonitzada per uns animalons de forma esfèrica molt divertits que viuen en un món molt colorit i molt semblant al nostre.\nSpirit, cavalcant en llibertat (dissabtes, a les 10.55 i ales 17.10) tracta sobre la Lucky, una nena de dotze anys de la ciutat que se'n va a viure amb el seu pare i la seva tia a Miradero, un poble del Far West on farà nous amics i descobrirà nous universos. Per la seva banda, Avatar: l'últim mestre de l'aire (de dilluns a divendres, a les 13.45; i diumenges, a les 20.20) és una sèrie d'animació és una aventura còmica ambientada en un món asiàtic i fantàstic.


PLA DIRECTOR TERRITORIAL DE L’EMPORDÀ\nS’inicien els estudis de diagnosi previs a la redacció del Pla director territorial de l’Empordà. El Pla director territorial ha estat reivindicat repetidament per les entitats socials i grups ecologistes de l’Empordà com a instrument de coordinació davant les fortes transformacions territorials i urbanístiques dels darrers anys i en previsió de les importants infraestructures previstes.\nDes dels anys seixanta el territori i el paisatge de les comarques de l’Alt i el Baix Empordà i especialment l’àmbit litoral de la Costa Brava han experimentat una important transformació protagonitzada fonamentalment per l’augment de la construcció en relació amb el turisme i les segones residències.\nEl setembre del 2002 es va signar el Conveni per a l’elaboració del Pla director territorial de l’Empordà\nEl 27 de setembre de 2002, el conseller de Política Territorial i Obres Públiques, Felip Puig, va signar a Empúries un conveni amb els presidents dels consells comarcals de l’Alt i el Baix Empordà, Jordi Cabezas i Josep Sala, per a elaborar el Pla director territorial d’ambdues comarques. L’ objectiu era coordinar l'ordenació urbanística dels seus municipis i donar respostes concertades amb els ajuntaments a les qüestions més importants i crítiques del futur d’un territori amb un gran pes dins del sector turístic. Així els consells comarcals participarien en la formulació del pla territorial que es portava a terme des del Departament de Política Territorial i Obres Públiques.\nEl 2003, entitats com Salvem l’Empordà i especialistes i fòrums d’experts com els promotors del DEBAT COSTA BRAVA van destacar l’elevat ritme de construcció i transformació territorial que els darrers anys patia l’Empordà, amb un significatiu creixement demogràfic i la previsió d’importants infraestructures. Al març, per exemple, la Plataforma Salvem el Crit va presentar una instància al Departament de Medi Ambient i a la Comissió Territorial d’Urbanisme de Girona per reclamar que s’aturés el projecte d’urbanització d’un àmbit de Mont-Ras inclòs dins de L’ESPAI D’INTERÈS NATURAL DE CASTELL-CAP ROIG (Palamós). Poc després el Grup de Defensa del Montgrí va demanar a la Direcció General de Patrimoni Cultural de la Generalitat de Catalunya el tancament de la pedrera de Can Blanc, a Ullà (Torroella de Montgrí i l’Estartit) perquè consideraven que implicava una important agressió per a l’ambient, el paisatge i el patrimoni cultural. Entretant continuaven les mobilitzacions contra la urbanització de cap Ras (Llançà), el CAMP DE GOLF I LA URBANITZACIÓ DE VILANERA (l’Escala), la marina de la URBANITZACIÓ DE FLUVIANÀUTIC (Sant Pere Pescador), el Pla d’ordenació urbana del Port de la Selva i la urbanització parcial de cala Tamariua, entre d’altres.\nEn aquest context, diferents grups ecologistes i entitats de caire cívic van demanar una moratòria temporal pel que fa a l’aprovació de projectes que poguessin provocar un fort impacte ambiental, mentre es redactava i es definia el Pla director territorial.\nManifestació a Barcelona per demanar el Pla director territorial\nEl 23 de març la plataforma Salvem l’Empordà es va manifestar a la plaça Sant Jaume de Barcelona reclamant atenció a les fortes transformacions territorials a què estava sotmesa la comarca. La principal demanda que feien era la declaració d’una moratòria urbanística parcial que permetés l'elaboració i la redacció definitiva del Pla director territorial de l’Empordà. La manifestació, que va sortir amb tren des de Port Bou recollint passatgers per les comarques de Girona, va arribar a Barcelona cap el migdia i va concentrar més d’un miler de persones.\nLa plataforma Salvem l’Empordà va néixer el 2002 a partir d’una reunió extraordinària de la junta de la Institució Alt-empordanesa per a la Defensa i l'Estudi de la Natura, l’IAEDEN, en què es va presentar una llarga relació de projectes previstos a la comarca: urbanitzacions com la de Fluvianàutic, granges porcines, granges marines, un aeròdrom, el possible transvasament del Roine, la LÍNIA ELÈCTRICA SENTMENAT-BESCANÓ-BAIXÀS, el projecte de noves CENTRALS EÒLIQUES A L’ALT EMPORDÀ, el traçat del FERROCARRIL D’ALTA VELOCITAT i altres. L’ IAEDEN, per les limitacions de recursos humans i econòmics que patia, va demanar la participació de la societat per mitjà del que va anomenar una «crida urgent en defensa de l’Empordà».\nEl 14 de juny de 2002, com a resposta a aquesta crida, es va crear la plataforma Salvem l’Empordà organitzada en quatre comissions fixes i una assemblea setmanal que coordina i es reuneix des d’aleshores cada divendres de manera itinerant per la comarca. Les comissions fixes són la comissió tècnica legal, que treballa les qüestions jurídiques, la de difusió, encarregada de comunicar les activitats de la plataforma, la comissió d’accions i l’equip econòmic.\nLa plataforma Salvem l’Empordà, que va realitzar diversos actes durant el 2003, reclamava en el seu manifest una moratòria parcial per als projectes més insostenibles i que el Pla director territorial es redactés a partir de criteris socials, econòmics, paisatgístics i culturals que garantissin la sosteniblitat de la comarca per a les futures generacions.\nEl mes d’octubre la plataforma Salvem l’Empordà va organitzar junt amb altres entitats i plataformes la TROBADA D’ENTITATS EN DEFENSA DEL TERRITORI que va fer públic un manifest anomenat DECLARACIÓ DE FIGUERES en què també es demanava l’aplicació d’instruments de planificació territorial supramunicipals, com els plans directors, per a garantir un model territorial compacte i sostenible i una moratòria urbanística a la franja litoral.\nEstava previst que el Pla director territorial de l’Empordà es presentés el mes de juliol del 2003. Tanmateix, el 2003, el Pla encara es trobava en fase d’elaboració dels estudis de diagnosi. A la darreria d’any es preveia que els treballs de progrés d'aquest document es podrien presentar als consells comarcals a començament de juny del 2004 a fi de tenir-los definitivament preparats per a la darreria d’any.


A l'Ara: octubre 2015\nLes virtuts del diàleg\nSòcrates estava dialogant amb un grup de joves entre els quals n’hi havia un que guardava silenci. Sòcrates li va dir: “Parla, que et vull veure”.\nPrimera virtut del diàleg: ens fa visibles.\nPer a Sòcrates callar equivalia a no deixar-se veure. En aquesta direcció, Sèneca escriu que un advocat famós per la seva vehemència estava sopant amb un home pusil·lànime que, com que coneixia bé el mal humor del seu company de taula, va decidir evitar-se problemes i donar-li la raó en tot el que digués, fent-li, per així dir, de comparsa. A mesura que anava acumulant més acords, l’advocat s’anava emprenyant més, fins, que va explotar: “Digues alguna cosa en contra, per poder ser dos!”\nSegona virtut del diàleg: ens permet ser dos.\nEl diàleg ens fa visibles i diferents. Però en arribar a aquest punt, vull aclarir que em refereixo al diàleg que té com a objectiu fer present la veritat. Deixo de banda les diverses formes, en si mateixes perfectament respectables, de fer-la petar i, també, el noble diàleg polític, que en democràcia no busca la veritat, sinó el consens.\nEl que cal demanar a un diàleg honest i franc no és que ens faci ser un, sinó que ens permeti ser dos, és a dir, que posi de manifest les nostres diferències i que les clarifiqui al màxim.\nTercera virtut del diàleg: clarifica les diferències.\nEn el diàleg no es tracta tant de comprendre l’altre, com de comprendre’ns a nosaltres mateixos i calibrar la coherència de les nostres posicions. Per això és essencial saber amb nitidesa quines són. D’un diàleg honest en sortim coneixent-nos millor. Em va agradar molt, en aquest sentit, la contundència d’un papa seriós, Benet XVI, en el seu diàleg amb el matemàtic italià Piergiorgio Odifreddi. “La meva crítica -li deia-és, en part, dura. Però la franquesa forma part del diàleg; només així pot créixer el coneixement. Vostè ha sigut molt franc, així que acceptarà que jo també ho sigui”. Benet XVI fa servir expressions molt contundents, com ara: “El que vostè diu sobre la figura de Jesús no és digne del seu rang científic [...]. És un discurs irreflexiu que no hauria de repetir”, etc.\nQuarta virtut del diàleg: ens força a ser francs.\nQui es posa a dialogar amb honestedat ha de formular els seus pensaments de manera clara. A un diàleg, a diferència d’una tertúlia, no s’hi accedeix amb intuïcions difuses o amb una actitud de hooligan, sinó amb la convicció que pots argumentar les teves posicions noblement, però amb fermesa, perquè tens idees clares i distintes. Al diàleg (amb excepció del polític, insisteixo) no s’hi va a negociar. Amb la veritat no es negocia (amb la convivència sí).\nDialoguem per exposar-nos, no per blindar les posicions pròpies amb argúcies retòriques. En el diàleg, les regles de joc prohibeixen les fal·làcies.\nI aquí arribem al moll de l’os del diàleg. Crec que estarem d’acord que no és gens assenyat embolicar-nos en discussions interminables quan les nostres diferències es poden dirimir amb un criteri objectiu. Si tu dius que alguna cosa pesa cinc quilos i jo defenso que en pesa quatre i mig, només cal treure una balança per tancar la discussió. Però els debats més vius no versen sobre qüestions d’aquesta mena, sinó sobre idees i les idees -per molt que es parli de la noblesa del debat d’idees- tenen una ànima darwiniana: lluiten entre si per la supervivència de la més forta. Per aquest motiu els diàlegs acostumen a acabar malament. Només cal acudir als diàlegs de Plató per comprovar-ho.\nEn un diàleg es pot guanyar o perdre. El que guanya sap que les seves posicions han sigut reforçades o, almenys, que no han sigut refutades. El que perd sap que les seves posicions són insostenibles i que ha de refer el seu pensament. Però si això és així, qui guanya realment dels dos? Epicur insistia que en un diàleg sempre guanya el derrotat, perquè aprèn més.\nCinquena virtut del diàleg: guanya qui perd.\nAra bé, el diàleg honest no acaba quan ens acomiadem de l’altre, sinó que es prolonga en forma de monòleg (de diàleg interioritzat) quan en la solitud comencen a aflorar les qüestions no dites en la relació directa. Això és inevitable, perquè tot diàleg es construeix sobre silencis que en el seu moment no hem sabut evocar.\nSisena virtut del diàleg: ens ensenya a monologar.\nLa conclusió d’aquest monòleg meu és òbvia: dialogar és molt difícil. Tots volem ser dialogants i allunyar de nosaltres la sospita del dogmatisme, però quan tothom parla bé d’alguna cosa cal preguntar-se per què és tan necessari insistir-hi. ¿I si fos valuosa perquè és escassa?\nMatemàtiques (i II)\nHe parlat en aquesta columna més d’una vegada de la importància d’ensenyar a diferenciar entre l’estructura profunda i la superficial d’un problema. I no em penso cansar de parlar-ne perquè, al meu parer, és un aspecte clau en la didàctica de les matemàtiques, a més de constituir el punt de trobada entre les matemàtiques i la comprensió lectora.\nDes de Binet sabem que una de les manifestacions de la intel·ligència és la capacitat per resistir la temptació de les analogies precipitades. Si les vaques blanques donen llet blanca, les vaques negres no donen llet negra. Si ens diuen: “Tinc 3 euros en dues monedes i una d’elles no és de dos euros”, no hem de pensar que això és impossible, sinó preguntar-nos si el fet que “una” no sigui de dos euros impedeix que l’altra sí que ho sigui. “Dues pilotes, una groga i una vermella, valen 1 euro i 10 cèntims, si la vermella val 1 euro més que la groga, quan val la groga?” Per què ens precipitem tots, nens i adults a pensar que ha de valer 10 cèntims?\nUn altre exemple encara més evident. Imaginem un alumne que ha resolt diversos problemes d’aquest tipus: “Un obrer construeix una tàpia amb maons i cada hora aixeca 2 metres quadrats de tàpia. Quants metres aixecarà en 5 hores? I si són cinc els obrers treballant en les mateixes condicions, quants metres quadrats s’aixecaran en 5 hores?”\nImaginem-nos ara que a aquest alumne li presentem aquest nou problema: “Un vaixell avança a 20 milles per hora. Si surt d’un port a les 10 del matí i vol arribar a un altre situat a 200 milles, quantes hores trigarà a arribar-hi? I si hi ha 5 vaixells navegant a la mateixa velocitat?”\nLa primera part dels dos problemes (l’obrer que treballa sol i el vaixell que navega sol) presenta la mateixa estructura superficial i profunda, però la segona part, no. Encara que superficialment semblen dir el mateix, ens situen en dues problemàtiques molt diferents.\nQuan insisteixo que bona part del nostre fracàs escolar és un fracàs lingüístic, faig extensiva aquesta tesi també a la comprensió lectora en matemàtiques.\nSeria magnífic poder ensenyar als nostres alumnes una teoria general de la resolució de problemes. Però el cert és que si volem que resolguin problemes d’un tipus, hem de fer molts exercicis d’aquest tipus fins que, com deia el vell Plató, es desperti en ells la guspira de la comprensió del que hi ha en joc en cada problema. Una certa repetició, doncs, és imprescindible, com, per cert, sembla haver redescobert la ministra d’Educació francesa.\nPublicado por Gregorio Luri en 22:43 1 comentario:


Festa de Sant Antoni Abat (Sant Vicenç de Castellet). Festa de Carreters i Cansaladers. Tres Tombs / Inici - Patrimoni festiu - Generalitat de Catalunya\nInici / Festa de Sant Antoni Abat (Sant Vicenç de Castellet). Festa de Carreters i Cansaladers. Tres Tombs\nFesta de Sant Antoni Abat (Sant Vicenç de Castellet). Festa de Carreters i Cansaladers. Tres Tombs\nDescripció: L'entitat organitzadora celebra l'acte religiós de la festa el dissabte següent al 17 de gener, dia de Sant Antoni Abat, juntament amb els socis de l'entitat. Els actes cívics i culturals es celebren el segon diumenge de març, quan de bon matí es celebra la despertada amb coets i bandes de música, mentre es va fent el tradicional esmorzar pels participants a la zona de l'estació de tren, simultàniament, al monument del cavall es reparteix coca i mistela. Després de la missa es comença la cercavila amb tots els carruatges, cavalls, bandes de música i participants, que després de rebre la benedicció del mossèn, comencen la tradicional passada pel centre del poble. Al voltant de la plaça Clavé es fan els Tres Tombs. A la tarda continua la festa amb el tradicional Ball de Sant Antoni.\nLa primera celebració documentada és del 17 de gener de 1914, es guarda un programa d'acte d'aquest any. A partir de llavors es va començar a celebrar la festa amb regularitat. El 1924 es va crear el Gremi de Carreters de Sant Vicenç de Castellet. El 1960 l'entitat incorpora els Tocinaires. El 2014 el gremi va celebrar els 100 anys de la festa i els 90 de la seva creació.\nActes destacats: Tres Tombs. Benedicció dels animals. Ball de Sant Antoni.\nOrganitzadors: L'Associació Cultural de Carreters i Cansaladers de Sant Vicenç de Castellet. L'entitat és coneguda popularment com a Gremi de Carreters i Cansaladers de Sant Vicenç de Castellet.\nData celebració: Segon diumenge de març\n» Festa de Sant Antoni Abat (Cerdanyola del Vallès), els Tres Tombs


A cada bolet, una lliçó!: Perdre-ho o no...\nPotser siga la majoria d’edat, potser siga el meu pensament... però també és casualitat que des que vaig complir els 18 em sent “diferent”.\nAbans em preocupava per la gent, per aquells amb qui em duc o em duia bé i els qui no em duia ni em duc tan bé, per sort o per desgràcia. Just al complir els 18, el fet d’anar-me’n del col·le on he passat 12 anys ha marcat molt en la meua vida i, sobretot, en la meua ment. Moltes de les persones amb qui he compartit tants anys i gairebé tota la vida, a poc a poc m’han anat demostrant com eren de debò. Ara bé, cadascú és com és, no vaig a clavar-me en eixe tema.\nDic açò, bàsicament per una qüestió en especial. Va passar durant uns mesos del 2010. Va començar amb una nit de Cap d’Any amb un grup d’amics on vam conéixer gent nova i ens ho vam passar, també cal dir-ho, molt bé! Des d’aquella nit, semblava que començàvem a crear un ambient o un grupet d’amics “constant”. Quedàvem cada setmana i més al començament d’aquella història, ja que érem en vacances de Nadal. Tot era molt bo, ens ho passàvem d’allò més bé, érem grans amics i confidents els uns dels altres. Anàvem a concerts de música en valencià, com sempre. Solíem passar també algunes estones al Bad Woodoo, com molt sovint. També, com que podíem disposar d’una setmanada setmanal, valga la redundància, podíem anar-nos-en a sopar cada 2 setmanes si fa no fa al Goliath o a algun altre lloc... Resumint, estàvem molt bé.\nPassava el temps, passaven els dies, les hores... setmanes i mesos. Algunes amistats anaven sent més fortes, fins i tot massa. Ja no era, per a alguns, un sentiment d’amistat només el que ens unia... D’altres no ho tenien tan clar, però inconscientment i ignorants que érem, vam pensar que podria ser-ne també. Això, personalment, crec que va ser el que ens va fer desaparéixer com a grup d’amics, com a allò que érem. Jo, cada dia ho pense – quan tinc una estona i eixos pensaments ronden pel meu cap – i veig que, si no haguera sigut tan fava o tan ignorant o tan... Res del que va ocórrer no hauria passat! Potser seria millor, potser no. Però, crec que hauria sigut millor, dins de mi.\nAcceptar de tindre un altre tipus de relació va ser allò en què vaig fallar. Ara ja ho sé. Si un sentiment no existeix en un determinat moment, no puc forçar a que isca. Si ha de vindre, ja arribarà. No ho tenia clar, potser... Però gràcies a un simple “sí” he llançat a perdre una amistat que mai no volia deixar enrere.\nDesprés d’acceptar d’estar amb algú, anaven creixent llaços hi havia moments molt bonics, estones i dies inoblidables. Però no ho vaig saber apreciar. En aquell moment, creia que em penedia d’haver acceptat, potser tenia raó. Però havia d’haver tingut iniciativa i no haver continuat amb això més temps fins que el meu cap se centrara una mica i sabera per fi quins eren els meus sentiments, no forçar-me a sentir allò que no sabia ben bé què era. I el que menys havia d’haver fet, a banda de tirar endavant sense tindre les coses clares, va ser allò que va passar... que no havia d’haver passat... que no tocava i que va trencar-ho tot!\nPer altra banda, no em penedisc de res del que va passar en aquells temps, de fet, ho recorde plenament i ara, potser massa tard, puc assegurar que estava molt a gust. Mai t’adones del que tens fins que ho perds, diuen. Ara, mesos després, m’he adonat que de debò el que sentia era una enorme amistat i que, per ser tan inconscient del que tenia o podia tindre, del que feia, no feia o podia fer i deixar de fer, m’he adonat també que mai no havia volgut, en cap moment, perdre això. Potser ja ho he perdut, és probable. Però, després del temps que fa ja, potser algun dia... llunyà, proper, qui sap? M’agradaria poder gaudir de nou d’aquella amistat que sent ja per perduda per la meua culpa i sempre me’n penediré!\nAra, crec que vaig madurant a poc a poc: els amics no es busquen ni es troben, arriben i es queden al cor si ho són de debò. I si se’n van del nostre costat, pel motiu que siga, sempre, sempre hi haurà dolor a dintre teu. Per això... ho torne a dir: ho sent...\nEstes són les paraules que més ens costen de dir, junt amb: t’estime i adéu... per això demane un nou Hola i una “nova” amistat. Perquè moltes vegades ens mostrem més ignorants cap a la resta del que som en realitat.\nPublicado por Yaiza Ferrer en 10:59\nDaniel López 1 de diciembre de 2010, 2:10\nTocat i afonat...\nEs molt bonic, com o fas?\nM'encanta la teua forma de expresarte perque es sincera al mateix temps que directa...\nAveure si ens vejem prompte, trobe a faltar el teu somriure lleona!\nMarta 1 de diciembre de 2010, 7:26\nMarta 1 de diciembre de 2010, 7:30\nMolt bona, Yai! ;)\nPD: Aaaaara sí; no sé com me les hauré ingeniat per borrar el comentari que t'he posat fa un segon :S\nAinhoa Murcia Blanco 1 de diciembre de 2010, 8:42\nTu ja sas que a mi em tindras sempre, encara que aixo no vaja per mi, que ho se, saps que sempre he estat i estare al teu costat, t'estime moltissim des de la "distancia" jajaja espere voret prompte!!! ;)


Dream Sunway Kuala Lumpur Malàisia - Ofertes d'hotels amb els MILLORS DESCOMPTES EN LÍNIA\nJalan PJS 11/6, Bandar Sunway, Kuala Lumpur, Malàisia, 47500 - Veure al mapa\nTé alguna pregunta per a Dream Sunway?\nMés informació sobre Dream Sunway\nConstruit a l'any 2015, Dream Sunway és un extra de distinció per a Kuala Lumpur i una el·lecció intel·ligent per als viatgers. A només 27km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Dream Sunway asseguren una estada plaentera als seus clients. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, botiga de conveniència, tenda de regals/records, Zones públiques amb Wi-Fi, transport hotel/aeroport.\nEls clients poden triar d'entre 10 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Kuala Lumpur, el Dream Sunway és el lloc perfecte per una estimulant i emocionant escapada.


Molt bon paper dels arquers cambrilencs a la primera prova de la Lliga Catalana d'Aire Lliure - Revista Cambrils\nMolt bon paper dels arquers cambrilencs a la primera prova de la Lliga Catalana d'Aire Lliure\nMaria Pitarch va guanyar en la seva categoria en la prova de la Lliga Catalana de Camp\nPublicat el Divendres, 13 de març de 2020 10:42h\nMaria Pitarch, a Castellnou de Bages | Cedida\nEl passat 29 de febrer va donar inici la lliga catalana d'aire lliure a l'anella Mediterrània, a Tarragona. El Club Arquers Cambrils va participar en aquesta jornada amb l'aleví Arnau Borrull, els infantils Yanay Molí i Ian Serra, la júnior Maria Pitarch en arc recorbat i Josep Maria Bartomeu en arc tradicional. L'escola del club, amb la seu al centre de tecnificació de tir amb arc de Cambrils, amb un bon planter, comencen a obtenir molt bons resultats, tal com van demostrar en el campionat de Catalunya en el que Arnau Borrull va guanyar l'or i Yanay Molí i Ian Serra, el bronze en les seves respectives categories. Tot això sumat a la novena posició d'Arnau i Yanay en el seu primer campionat d'Espanya, estant entre els 10 millors arquers nacionals. En aquest mateix campionat Maria va aconseguir la medalla de plata sènior i el bronze per equips\nLa competició va començar a les 14 h., horari poc habitual, amb poca participació i amb la particularitat de no celebrar-se de forma simultània amb la línia nord de Barcelona-Girona, que es va realitzar a l'endemà a Cerdanyola. Tot i així els arquers de Cambrils van aconseguir superar la primera prova amb èxit. Arnau després d'aquesta jornada es col·loca primer, Yanay, Ian i Maria van arrencar en segona posició, tot i que Maria, actual subcampiona d'Espanya, no podrà completar la lliga, al solapar-se amb els classificatoris per al campionat d'Europa d'aire lliure i el mundial de camp dels EUA. La propera cita de la lliga catalana d'aire lliure serà el 29 de març a Lleida.\nSimultàniament, Maria Pitarch va participar en la segona tirada de la Lliga Catalana de camp a Castellnou de Bages, a prop de Manresa, guanyant a la seva categoria, el que la situa primera a la classificació general. La tirada va començar amb molt de fred, el que va fer patir al material i a la arquera tot i que a mesura que va anar pujant el sol i la temperatura va aconseguir una bona marca malgrat no acabar del tot satisfeta amb la feina. La propera competició serà a Àvila, a la lliga nacional de camp de la RFETA on Pitarch defensarà la seva primera posició, lluitant per la plaça del mundial que es realitzarà al setembre a Yankton, Dakota de sud (EUA).\nUn moment de la competició de tir amb arc a les instal·lacions tarragonines / foto:cedida


La UGT denuncia que Gate Gourmet acomiadarà 30 persones a partir de demà i que precaritzarà les condicions de la resta de la plantilla | UGT Catalunya\nEls dies 1 i 2 d’abril van tenir lloc les darreres dues reunions de negociació de l’Expedient de Regulació d’Ocupació plantejat per Gate Gourmet per la pèrdua de Vueling com a client.\nAquesta negociació ha estat extremadament complicada a causa de la situació excepcional en què ens trobem i per la negociació paral·lela d’un ERTO per videoconferència sense possibilitat de fer ni tan sols assemblees de treballadors.\nDes de la UGT denunciem que la direcció de Gate Gourment, com en altres ocasions, farà pagar als treballadors i les treballadores la seva impossibilitat de retenir Vueling com a client i els problemes que es derivin de la crisi sanitària mundial que vivim. Les negociacions han finalitzat sense acord. La direcció de l’empresa i la seva representació jurídica (Sargadoy) no han volgut entrar a negociar cap de les propostes dels representants dels treballadors i les treballadors alhora que pretenia que la part social acceptés tot un seguit de mesures de flexibilitat només cedint a la voluntarietat, condemnant la plantilla a unes condicions laborals totalment insostenibles, encara pitjors que les que s’implantaran per l’ERTO temporal durant aquest any.\nLa UGT espera que l’empresa consideri, per raons humanitàries, el seu posicionament respecte certs col·lectius vulnerables: membres de la mateixa unitat familiar, maternitats, reduccions per guarda legal, col·lectius amb garanties i proteccions que serien causa d’acomiadament nul.\nCal recordar que inicialment la pèrdua de Vueling va iniciar-se amb la promesa de subrogació de 73 llocs de treball, que no es va produir, per després iniciar un ERO on va rebaixar a 61 els llocs de treball dels quals prescindiria. Finalment seran 30 persones les afectades per aquest ERO, sense possibilitat de negociar cap mesura de flexibilitat, que seran comunicades a partir de demà, 7 d’abril.\nDes del nostre sindicat utilitzarem tots els mitjans al nostre abast per impugnar jurídicament aquesta decisió de l’empresa i per millorar les condicions de les persones afectades. .\nAquesta entrada ha estat publicada a Conflictes laborals amb els tags acomiadaments, aeroport de Barcelona, càtering, coronavirus, Covid19, denuncia, FESMC, Gate Gourmet, vueling . Guarda a marcadors permalink.


UGT presenta la campanya 'Els lèxics bàsics' de l'AVL per a promocionar la llengua en el món educatiu\nVilaweb - Europa Press 19-Oct-2009\nUGT-PV ha presentat hui la campanya 'Els lèxics bàsics' de l'Acadèmia Valenciana de la Llengua (AVL), amb la qual es pretén promocionar i divulgar la llengua en el món educatiu i en diferents sectors de la població de la Comunitat Valenciana. De moment són 15 els díptics editats per l'AVL d'un total de 50 que componen la col·lecció, ha informat hui l'organització sindical en un comunicat.\nA la presentació, la secretària de Política Social i Lingüística de la UGT-PV, Pepa Llorca, "atenent a la complexitat de la realitat sociolingüística valenciana", ha instat a la responsabilitat de totes i tots els agents socials, polítics, sindicals i econòmics per a "evitar que la llengua siga motiu de confrontació, i es considere un element de consens i unió entre tot el món".\nAixí, Llorca ha recordat el compromís de la UGT-PV en la tasca de promoció i divulgació del valencià en tots els àmbits, sobretot en el laboral, "potenciant el coneixement i ús del valencià entre els treballadors i les treballadores, al nombre més gran de centres de treball i no únicament on és imprescindible, així com en la tasca de normalització lingüística a la Comunitat".\nPer la seua banda, l'acadèmic de l'AVL Josep Lluís Doménech, que ha agraït a la UGT-PV la difusió d'estos díptics sobre lèxic valencià bàsic i la línia de consens i de potenciació del valencià en tots els camps, també en el laboral.\nDoménech ha explicat que els díptics, que recullen entre 100 i 120 paraules en valencià traduïdes al castellà, de cadascuna de les temàtiques (vocabulari de la casa, restaurant, carnisseria, forn, xarcuteria, esports, astronomia, música) unes paraules bàsiques, elementals, que formen part, "tot i que no ens adonem, del 70% de la parla habitual de les ciutadanes i els ciutadans".\nEn la campanya han col·laborat els gremis corresponents per a la seva difusió entre els ciutadans, per exemple en el gremi de l'hostaleria, de l'esport o la música. Especial atenció té el díptic sobre astronomia, editat en col·laboració amb la Societat Espanyola d'Astronomia (SEA), per a homenatjar l'Any Internacional de l'Astronomia que se celebra este 2009.


Gocycle | Andorra | Rhodanian Marine\nGocycle, un plaer per tenir i utilitzar.\nLa millor bicicleta del món. Perfecta per a la ciutat i per al seu vaixell.\nDiuen que no és possible reinventar la roda o millorar el disseny de la bicicleta. Gocycle ho ha fet.\nLa missió de Gocycle és senzilla: crear les millors bicicletes elèctriques urbanes de l'món. Una tasca que va començar el 2002, quan Richard Thorpe -antic enginyer de disseny de McLaren Cars Limited- va fundar la seva pròpia empresa, Karbon Kinetics, per embarcar-se en la creació de la bicicleta elèctrica dels seus somnis. Han passat setze anys des de llavors i el somni s'ha fet realitat: Gocycle ja és coneguda arreu del món pels seus productes innovadors, un plantejament sense compromisos, dissenys elegants i un esperit pioner.\nEl 2009, després d'un extens procés de desenvolupament, l'empresa va presentar la innovadora i lleugera Gocycle G1, que va merèixer el reconeixement internacional. G1 va rendibilitzar els 25 anys d'experiència professional de Richard en el sector d'esports de motor i vehicles elèctrics lleugers, convertint-se en la primera bicicleta de la història modelada per injecció amb aliatge de magnesi. Aquest primer model va establir les bases que han permès a Gocycle trencar motlles cop i un altre amb cadascun dels seus tres nous models.\nGocycle G2 va arribar al mercat el 2012 amb la novetat de ser la primera bicicleta elèctrica comercial a disposar de connectivitat Bluetooth. La van seguir Gocycle G3 en 2016 -una bicicleta d'alta gamma que va presentar una nova fita en la seva classe: un far diürn (DRL) inspirada en el sector de l'automoció. La Gocycle GS va ser presentada el 2017 i el nou model GX de plegat ràpid en 2019.\nLa bici per a tot.\nLes bicicletes plegables ràpides.\nEl disseny icònic\nPersonalitzi els seus desplaçaments.


Carlota Martínez i Nicolàs Ã€lvarez, campions del Trofeu Albert Costa 2014\nper Redacció - Fotografia: Club Tennis Urgell 16/04/2014 00:00h\nCarlota Martínez i Nicolàs Ã€lvarez, campions del Trofeu Albert Costa 2014| Redacció - Fotografia: Club Tennis Urgell\nA la final femenina, Carlota Martínez, cap de sèrie número dos del torneig, ha guanyat per 6-4 i 6-1 a la número 1 de la competició, una Cristina Mayorova que mai ha pogut fer front a la campiona. Tot i el resultat, les dos jugadores han demostrat a tots el assistents que tenen una gran projecció i compten amb molts números de donar el salt a la professionalitat en poc temps.\nPer la seva banda, el quadre masculí s’ha resolt del cantó del cap de sèrie número 1, Nicolàs Álvarez, molt ferm durant tot el campionat i no ha estat menys al partit decisiu. El seu rival, Jaime Caldés ha començat guanyant el partit amb un 2-0, encara que Álvarez s’ha refet ràpidament per vèncer 6-2 i 6-3.\nAquesta edició del Trofeu Albert Costa ha tornat a caracteritzar-se pel gran nivell dels seus participants. Així mateix, Lleida també ha donat un salt de qualitat amb gran partits dels seus jugadors i amb una Ares Teixidó (Club Tennis Lleida) que ha arribat fins a les semifinals.\nEn aquesta darrera jornada han assistit els pares d’Albert Costa; el regidor d’esports de la Paeria, Txema Alonso; el representant territorial de l’Esport a Lleida, Josep R. Solsona i Ignasi Garcia, president de la territorial a Lleida de la Federació Catalana de Tennis.\nLa pastisseria Prats crea amb xocolata l’escut del Lleida Esportiu\nL'Handbol Pardinyes perd contra el segon classificat, el CH Sant Joan Despí, en l'últim partit de lliga


Manlleu se suma a la iniciativa del sopar groc - Canal Taronja Osona i Moianès\nIniciNotíciesGeneralManlleu se suma a la iniciativa del sopar groc\nManlleu se suma a la iniciativa del sopar groc\nEl comerç i la ciutat de Manlleu es vestien de groc aquest passat dissabte, podent itinerar pels diferents comerços participants amb un trenet comercial i descobrir els especials descomptes, promocions i ofertes especials de més d’un centenar de comerços de la ciutat. Tot plegat enmig de la iniciativa del “Sopar Groc” en solidaritat als exiliats i presos polítics a la plaça Fra Bernadí, que acollia l’acte des del vespre. Donava el tret de sortida una conferència de Martí Olivella, activista del moviment per la pau.\nL’Associació Catalana pels Drets Civils participava també en l’activitat amb uns parlaments on també participava la viladrauenca Laura Masvidal, dona de l’exconseller d’Interior, Joaquim Forn. L’alcalde parlava de l’unió de la jornada comercial d’aquest dissabte a Manlleu amb el sopar groc en solidaritat als exiliats i presos polítics a la plaça Fra Bernadí.\nPel que fa al sopar groc, que incloïa entrepà i beguda, a un preu de 10 euros, destinava tots els beneficis a l’Associació Catalana pels Drets Civils. Després del sopar posaven la cirereta de l’acte diversos concerts, com els de La Diminuta o Sixtus acústic, entre d’altres.\nTaradell celebra la seva Festa de l’Esport\nPunt final a la Festa Major de Manlleu amb la Maravella\nL’ofrena floral més reivindicativa\n50 anys de xocolatada a la Festa Major de Calldetenes\nSET D’ART – Escultura Aplicada a l’Espectacle (programa 1)\nInfo Taronja 29-10-2018\nInfo Taronja 06-11-2018\nInfo Taronja 26-11-2018


Noves Titulacions Nàutiques Professionals a l'Escola Port Barcelona\nEscola Port de Barcelona ha dissenyat un nou programa de cursos professionals, que posarà en funcionament en 2017, ampliant la seva oferta formativa amb certificats d'especialitat nàutica. Recordem que l'escola ja disposa d'una web www.aulanautica.org amb cursos destinats a la nàutica de caràcter gratuïts.\nA més, L'Escola Port Barcelona, amb seu al Port Olímpic, paral•lelament al disseny dels nous programes ha llançat una nova web per comunicar a tots els interessats en què consistiran les noves formacions. La nova web és www.pper.info on trobareu tota la informació.\nLes noves formacions, que trobareu en el catàleg de l'escola, començaran amb els cursos destinats a l'obtenció del Títol de Patró Professional Embarcació d'Esbarjo (PPER). Dins el catàleg, els cursos que corresponen amb la titulació PPER estan marcats amb un (*).\nL'objectiu d'aquests cursos és apropar el món de les titulacions nàutiques a totes les persones interessades, ja que, fins fa uns anys només es podien obtenir titulacions professionals per governar embarcacions a través d'estudis a la Marina Mercante. A través d'aquesta iniciativa, es podrà accedir a cursos professionals a través de titulacions esportives.\nPodreu accedir a tota l' informació dels cursos a través de és www.pper.info


Bloc d'Educació Infantil Escola Joan de Palà: de maig 2014\nCAPS DE GESPA\nJa tenim tots el cap ple de cabell i ben llarg, ara és hora de porar-lo cap a casa i cuidar-lo: regar-lo una mica cada dia, tallar-li els cabells perquè vagin creixent homogeniament... mireu quin goig que fem!!!\nLA GESPA COMENÇA A GERMINAR\nQuan vam arribar a l'escola el dilluns... sorpresa!!! la gespa havia començat a germinar, i alguns "cabells" havien començat a sortir. En pocs dies la gespa ha crescut rapidament i ja tenim unes bones melenes!!\nPublicat per Educacio Infantil a 13:17\nEXPERIMENTACIÓ: CAPS DE GESPA\nJa fa uns dies vam fer una experimentació que ens ha posat "els pèls de punta"!!!\nPrimer vam agafar un got de plàstic i li vam fer uns forats al cul, després vam enganxar la nostra fotografia al vas.\nL'Anna ens va dir que tenia un tronc molt gros a la taula, però no el vam veure per enlloc!!! tenia truc: eren serradures!! ara ja sabem que les fan triturant arbres. Després de manipular-les i olorar-les, vam omplir el nostre vas amb serradures.\nL'Anna ens va portat una safata amb unes llavors que semblaven pipetes, eren llavors de gespa. N'hem agafat unes miques, i com si fós sal, les hem escampat sobre les serradures del nostre vas.\nFinalment, hem tapat les llavors amb més serradures i les hem regat amb una mica d'aigua.\nI ara a esperar a veure què passa!!!\nPublicat per Educacio Infantil a 13:14\nEls nens i nenes desde P3 fins a 2n ballen junts el ball de la civada.\nVan disfrutar molt d'aquest moment!\nPublicat per Educacio Infantil a 10:05\nI amb el paper reciclat, hem fet aquests punts de llibre!!!\nPublicat per Educacio Infantil a 1:16\nAquesta és una de les activitats que repetim cada any quan s'acosta Sant Jordi. Fem paper reciclat de colors.\nPrimer de tot fem bocinets de paper de diari, aquest cop hem aprofitat els que ens quedaven de la sessió de psicomotricitat. Un cop els hem esmicolat hi hem posat aigua, ens n'hem adonat que es podien fer boles de paper i hi hem jugat una estona. Després ho hem posat a la thermomix, i n'ha sortit una pasta de color gris, l'Anna hi ha afegit pintura i ho hem barrejat tot.\nFinalment, hem fet servir uns sedassos per agafar i colar la pasta de colors. Amb un drap ho hem premsat i ho hem posat a fora al pati perquè s'eixugués.\nPublicat per Educacio Infantil a 1:12


Four-Bedroom Holiday home in Haderslev 4 Haderslev Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nFour-Bedroom Holiday home in Haderslev 4Flovt, Haderslev, Dinamarca - Veure al mapaFour-Bedroom Holiday home in Haderslev 4Veure més fotosVeure més fotosVeure totes les 24 fotosVeure al mapaParticularitats que li encantaranWi-Fi gratuït en totes les habitacionsaparcament de cotxes\nSobre l'allotjamentDescripcióConvenientment situat a Haderslev, Four-Bedroom Holiday home in Haderslev 4 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Haderslev. Les carecterístiques més important de l'hotel inclouen Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Four-Bedroom Holiday home in Haderslev 4 és la vostra destinació si buscau allotjament de qualitat a Haderslev.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverarenta vaixellesbanyera hidromassatgeplat de dutxareproductor de DVD/CDempolles d'aigua de cortesiarentadoraTV satèl•lit/cableMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. Dancenter us enviarà una confirmació amb tota la informació del pagament. Un cop hagin rebut el pagament, us enviaran un e-mail amb les dades de l’establiment, com ara l’adreça i el lloc on heu de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.Mostrar més


La Generalitat dóna per mort el vell ós Pyros\nAdéu a l'ós Pyros dels Pirineros\nL'equip PirosLife, coordinat per la Generalitat, considera que el vell ós Pyros, pare i avi de la majoria dels óssos del Pirineu, ha mort en no tenir notícies d'ell des de principis d'abril de 2017, quan va ser fotografiat a Aran per última vegada.\n"Amb 29 anys, uns 80 dels humans, i després d'aquest temps sense rastres, l'equip del PirosLife el considera mort", ha assegurat aquest divendres en un comunicat la Conselleria de Territori i Sostenibilitat de la Generalitat.\nCoincidint amb l'inici de la sortida de la hibernació de molts dels óssos que habiten els Pirineus, l'equip del projecte PirosLife ha fet balanç del 2018, any en què en total s'han detectat 40 exemplars al Pirineu de França, Aragó, Navarra i Catalunya, tres menys que el recompte inicial de 2017.\nEntre la quarantena d'exemplars detectats en 2018 hi ha cinc de primer any nascuts el 2018, de les femelles Nheu --amb tres cadells--, i Chataigne --amb dos, dels quals un va morir--.\nEls tres óssos que han desaparegut durant el 2018 són un cadell de Chataigene, l'ós Gribouille, del qual no hi ha rastres des del 2016, i el mascle Pyros.\nPyros ha sigut el mascle dominant al Pirineu durant més de 20 anys i els seus descendents sumen 55 exemplars, dels quals 30 són fills directes.\nPer trencar amb la dominància reproductora de Pyros i aportar variabilitat genètica en la població d'óssos dels Pirineus, el 2016 la Generalitat va alliberar a Goiat, un ós jove provinent d'Eslovènia, perquè els óssos balcànics, del sud d'Escandinàvia, i els del sud i sud-oest d'Europa pertanyen a una única línia genètica.\nDe moment, l'ós Goiat, que porta un collaret GPS que permet monitoritzar els seus moviments, a hores d'ara de març continua hivernant.\nA més de Goiat, hi ha tres mascles no emparentats amb Pyros: Nere (d'estirp eslovena, natiu de l'Aran, i que ha tornat del Pirineu occidental), el seu fill Canellito (de mare pirinenca, també provinent del Pirineu occidental) i cautxú (l'únic descendent conegut del mascle Balou).\nEl seguiment dels óssos del Pirineu és una de les accions incloses en el projecte PirosLife de consolidació de la població als Pirineus centrals, on hi ha un equip de vuit persones que segueixen els rastres biològics (pèls i defecacions) dels plantígrads, i agafen mostres i les analitzen, per valorar l'evolució de la població, amb el suport dels agents rurals.\nCÀMERES I PÈLS\nTambé realitzen itineraris per trobar empremtes, en els quals hi ha col·locats trampes de pèls per agafar mostres sistemàticament i a més es fa seguiment amb sistemes automàtics de fotografia i vídeo, amb 39 càmeres a Catalunya, 45 a França i 22 a Aragó.\nLa Generalitat coordina el projecte PirosLife de consolidació d'óssos al Pirineu, en què també participen el Consell General d'Aran, Forestal Catalana SA, la Universitat de Lleida (UdL) i la Fundació Ós Bru.\nNeixen sis óssos al Pirineu català


Aleví B 22 octubre\nEFB SENTMENAT 8-4 ALEVÍ B\nResultat molt exagerat per un Vilanova que ho va donar tot al camp del líder pero que no va ser suficient per fer perillar els 3 punts a l'equip local.\nEl resultat es posava en contra pràcticament a la primera jugada del partit, fet que provocava haver d'anar a remolc contra l'equip mes sòlid de la lliga.\nTot i tenir el marcador molt en contra, els nens van tirar d'orgull i van apropar les distàncies, pero la feblesa defensiva i la facilitat del rival per fer gols (momes un jugador porta 21 gols en 4 partits) van provocar aquest resultat que feia justicia a la diferencia que hi va haver, pero no a l'esforç que van fer els nostres nois.\nCal destacar el partidàs que va fer el nostre porter Miki, que com cada setmana va fer un enorme recital de parades que desquiciava al contrari i que va evitar una golejada molt mes amplia.\nTambé que el Sentmenat es un equip íntegrament de segon any i treballats junts des de fa bastants anys.\nEl partit el van veure uns 35 espectadors.\nAlbert López i Ivan Estrada.\nAleví B 15 octubre\nALEVÍ B 4 - 0 SANTA PERPÈTUA\nL'equip necessitava una victòria tranquil·la per recuperar-se del duríssim cop a la moral que van rebre els nens la jornada anterior al perdre un partit en el que clarament haviem fet més mèrits que el rival per guanyar-lo.\nAixí ho van demostrar des del primer moment i van tenir el partit controlat tota l'estona. Tot i que teniem un bon rival devant, els nens no es van descomposar i van insistir per aconseguir gols en els moments on millor estava el contrari per així tallar el seu ritme.\nPartit molt sòlid del Vilanova en totes les linees, que demostra que ja comencen a quadrar totes les peces en aquest equip tant prometedor.\nIván Estrada i Chiqui.\nAleví B 1 octubre\nALEVÍ B 7- 1 SANT CELONI\nPrimer partit de lliga que començava amb espectacle, ja que als 7 segons de partit, Marc Martínez ja ens posava per devant al marcador.\nUn primer parcial impecable deixava l'equip amb una ventatge de 4-0, que va provocar la relaxació excessiva dels jugadors en els que no vam fer mes gols i en vam encaixar un.\nA l'ultim quart el Vilanova tornava a trepitjar l'accelerador i aconseguia 3 gols més que reflectien al marcador la superioritat vista al camp.


La URV debat polítiques per aturar la sagnia del despoblament que pateixen les zones rurals - Imagina Ràdio\nQuines polítiques poden resultar útils per frenar el despoblament que pateixen àrees geogràfiques del país com les comarques del Pirineu i les Terres de l’Ebre. Experts de diversos punts de Catalunya, l’Estat i la Unió Europea han debatut aquest divendres aquestes estratègies en un ‘workshop’ sobre ‘Repoblament/Despoblament a Catalunya’ organitzat per la Càtedra d’Economia Local i Regional de la URV. Des del món acadèmic han lamentat la manca de polítiques efectives en aquest àmbit. Han posat sobre la taula la necessitat d’ancorar la població jove a les zones rurals garantit l’accés a serveis públics bàsics, les oportunitats laborals, amb iniciatives com l’emprenedoria social, i la generació de vincles socio-culturals comunitaris.\nEl reforç demogràfic de les zones rurals experimentat els anys anteriors a 2008, amb l’arribada de 3 milions de persones nouvingudes a l’Estat espanyol i la millora de les infraestructures de comunicació, va acabar esvaint-se amb l’esclat de la crisi econòmica, que va deixar una situació d’estancament i retrocés demogràfic. En aquest context, la despoblació, segons ha recordat Vicente Pinilla, responsable de la Càtedra de Despoblació de la Universitat de Saragossa, ha estat objecte habitual de grans consensos polítics que no s’han acabat traduint a la pràctica.\nEs tracta d’un fenomen de llarg abast, que va tenir el seu punt culminant els anys 50 de la postguerra, però que no ha deixat de manifestar-se en les dades al llarg del segle XX. Els experts constaten que si no existeix un valor diferencial a l’hora d’accedir als serveis disponibles a les zones urbanes, difícilment es podrà mantenir la població al territori.\nUn problema, en aquests moments, no es focalitza únicament als nuclis petits, alguns dels quals són demogràficament “insalvables” per tenir un estructura “inviable” a mig termini, segons el professor de Geografia Humana de la UAB, Joaquín Recaño. “Ja no radica als pobles petits, per una metàstasi ja afecta a les capitals comarcals que presten serveis: no són atractives a la immigració i no retenen als seus joves, és un problema generalitzat: el capital humà no s’acaba reinstal·lant. Els immigrants arriben o no es queden perquè pateixen els factors d’expulsió dels joves”, ha argumentat.\nAlguns experts com Recaño han apuntat que Catalunya no és una de les àrees més greument afectades pel fenomen en comparació amb algunes regions de l’Estat. Tot i això, el secretari d’Administracions Locals, Miquel Àngel Escobar, ha reconegut l’existència de la dualitat entre la “metròpoli i territori”, també pel que fa als fluxos de recursos, i ha apostat per superar-la construint “una país molt més pensat com una xarxa” més enllà de les “corones” al voltant de Barcelona i el seu concepte de centralització. “També el territori ha construït la seva imatge des d’una zona de confort de la qual hauríem de sortir: posem en valor les pròpies necessitats i no tant potser l’oferta de singularitat i aportació cap a un sistema de xarxa”, ha afegit.\nPartidari de “generar oportunitats d’atracció al territori” més que del concepte tradicional de “fixar” població als territoris, Escobar ha reconegut que la pandèmia ha permès fer viable l’interès per la qualitat de vida dels entorns rurals amb el desenvolupament de la connectivitat i les possibilitat del treball a distància. En aquest sentit, ha advocat perquè els joves tinguin l’oportunitat de quedar-se o marxar del seu territori, al mateix temps que aquestes comarques que veuen des de fa anys com s’envelleix la seva població puguin “atreure gent”. Proposa associar inversions i propostes d’activació territorial.\nDes del món acadèmic, les propostes són diverses i abasten diferents àmbits. En general, però, coincideixen a recordar que el consens polític manifestat fins ara sobre el problema de la despoblació rarament s’ha traslladat en iniciatives reals en el terreny pràctic. Especialment crític s’ha mostrat el professor de Dret Administratiu de la Universitat de Burgos Fernando García-Moreno. “És un problema greu d’Estat que s’hauria hagut d’assumir des de fa molts anys i no ara, quan ja és un procés incipient”, ha assegurat, tot recordant que a la seva província han desaparegut més de 50 municipis des de mitjan segle XX.\nL’impuls a la bioeconomia, el foment de l’emprenedoria social –aquella destinada, precisament, a satisfer els serveis socials bàsics d’aquestes mateixes zones, com l’atenció a la gent gran-, la instal·lació de centres multiserveis per evitar desplaçaments, el desplegament d’Internet de banda ampla o fibra òptica, caixes automàtics, agents de desenvolupament local municipals per accedir a ajuts es plantegen com algunes de les experiències concretes.\nEs tracta no només, però, de garantir les condicions estrictament econòmiques per frenar el despoblament i afavorir que els joves visquin al territori. “Les persones no només busquem un treball, unes condicions econòmiques: també un clima social i una sèrie de serveis. Les enquestes a la població més jove diuen que necessitem algun atractiu cultural al territori. Quan es pregunta si tindria feina es quedaria a viure al territori, la resposta dels jovents no és tan evident que sí: no és només un problema econòmic sinó més ampli”, ha sentenciat el professor d’Anàlisi Econòmica de la Universitat Jaume I de Castelló, Vicente Budí.\nArticle anteriorSant Jaume d’Enveja signa un conveni amb la Creu Roja de Deltebre per la subvenció nominativa per a l’exercici 2021\nArticle següentEl risc de rebrot baixa de 100 a l’Ebre aquest dissabte


Cycle Elles, francophones: “LE PROFIL AMINA” | Institut français Barcelona\nLE CHOIX DU QUÉBEC – Projecció en el marc del mes de la francofonia i del cicle "Elles, francofones".\nPart història d’amor, part thriller internacional i una apassionant crònica d’un engany sociològic i mediàtic sense precedents, aquest llargmetratge documental viatja des de San Francisco i Washington a Istanbul, Tel Aviv i Beirut en una recerca per revelar la veritable identitat de la persona darrere d’ el popular. Una noia gai a Damasc. Qui és aquesta revolucionaria sirià-americana que es fa dir Amina Arraf? Ni tan sols la montrealesa Sandra Bagaria, amb qui Amina manté un romanç en línia, sembla estar segur. A mesura que l’aixecament sirià guanya impuls, el bloc atrau un gran nombre de seguidors.\nPerò és el segrest posterior d’Amina el que desencadena una protesta internacional per alliberar-la. Història de detectius que involucra diverses agències d’intel·ligència i mitjans de comunicació globals de primer nivell, la pel·lícula explica una història completament moderna de tecnologia, amor i notícies com a espectacle que qüestiona les formes en què les persones es connecten al món virtual actual.\nTràiler en VO (francès)\nLa directora, SOPHIE DÉRASPE\nUna de les principals figures de el nou cinema quebequès, Sophie Déraspe (1973) es va enamorar d’el cinema a través dels seus estudis d’Arts Visuals a Àustria i els seus estudis de Literatura a la Universitat d’Ottawa i Mont-real.\nCom a cineasta i directora de fotografia, va treballar principalment en l’àmbit del documental abans de realitzar el seu primer llargmetratge, Rechercher Victor Pellerin (2006). El seu segon llargmetratge, “Les signes vitaux” (2009), va estar en el Tiger Competition de IFFR i va guanyar el premi FIPRESCI al Festival de Cinema de Torí per “Les loups”(2015).\nEl documental Le profil Amina(2015) va ser seleccionat com Documental de Cinema Mundial a Sundance i va guanyar el Premi Especial de Jurat a Hot Docs.\nAmb el seu últim treball fins al moment, “Antigone” (2019) va ser escollida com a Millor Llargmetratge Canadenca al Festival Internacional de Cinema de Toronto i va representar a Canadà en els Oscar en la categoria Millor Llargmetratge Internacional.\nCycle Elles, francophones: “LE PROFIL AMINA”\nEn VO (francès i anglès) subtitulat en espanyol


Ondine en Entradium\nTeatre El Magatzem. Carrer de Reding, 14, 43001 Tarragona, España. Veure mapa\nOndine és l'autèntic producte de la comunitat estrangera de Deià (Palma de Mallorca) als anys 70. Ha viatjat molt i ha viscut en diferents països. S'ha format en diferents disciplines artístiques i ha treballat de mil coses. Ara lluita per sobreviure, en el sentit literal de l'expressió. Ens agradaria fer-li un regal, ja que Ondine “es dóna a la ciència“, deixant els seus racons al descobert i sense condicions.\nFITT s'ho mereix.\nJosep Blanch Cañellas\nLa primera part té una certa visualitat. Després ja quedes desconectat de l'obra i el que pot representar.


Vi 3 X Egobodegas Goru: totes les anyades a Uvinum\nVi 3 X Egobodegas Goru\nFitxa tècnica · 3 X Egobodegas Goru\nQuina és l'opinió sobre altres anyades o volums de/d' 3 X Egobodegas Goru?\n3 X Egobodegas Goru 2018 - Murcia\n“Vaig comprar una caixa a la meva botiga de vins habitual. Barreja entre vermell i marró. Sembla una compota de fruits vermells. Tenia un gust correcte.”\n3 X Egobodegas Goru 2017 - Murcia\n“Vam beure un parell d'ampolles de 3 X Egobodegas Goru 2017 amb el meu amic. Un Murcia amb vores marrons. Aromes a fruits vermells. Sabor a fusta, no sé si del raïm o de la bóta. Aquest 3 X Egobodegas Goru es creix amb un bon pernil ibèric al costat.”\n3 X Egobodegas Goru 2016 - Murcia\n“Aromes a panses. Sabors marcadament torrats. Potser alguna cosa suau per als meus gustos.”


El doctor Carles Manera, nomenat conseller del Banc d'Espanya - Hemeroteca - Actualitat - Universitat de les Illes Balears\nSeccions: El doctor Carles Manera, nomenat conseller del Banc d'Espanya\nEl catedràtic i professor de la UIB compatibilitzarà el càrrec amb la docència i investigació a la Universitat\nEl doctor Carles Manera, catedràtic d’Economia i professor de la Universitat de les Illes Balears, ha estat nomenat conseller del Banc d’Espanya (BOE, 1 de juliol 2020).\nEl senyor Manera és doctor en Economia per la Universitat de Barcelona i doctor en Història per la Universitat de les Illes Balears, i catedràtic d’Història i Institucions Econòmiques del Departament d’Economia Aplicada de la Universitat de les Illes Balears. Té el Premi Extraordinari de Llicenciatura i el Premi Extraordinari de Doctorat. També té el Premi Catalunya d’Economia 2003 i l’any 2019 en va resultar finalista. Va ser guardonat amb el Premi Ciutat de Palma d’investigació l’any 1983.\nPel que fa a la trajectòria acadèmica, té sis sexennis d’investigació. És investigador principal en set projectes competitius d’R+D+i (1987-2007) en convocatòries públiques, investigador principal en onze projectes de transferència de coneixement, institucions i empreses (1986-2017), i és investigador sènior en quatre projectes competitius d’R+D+i (2005-2021). Ha dirigit vuit tesis doctorals (1995-2013) i en té quatre en procés d’elaboració.\nEl doctor Carles Manera ha estat investigador visitant a l’European Universitary Institute (Fiésole-Florencia, 2018); investigador visitant al The New School for Social Research (Nova York, 2016, 2017); investigador visitant a la London School of Economics (2011-2012); professor visitant a la Gdansk University of Technology (Gdansk, Polònia, 2016) i professor visitant a la Universitat de Barcelona (2011-2012).\nA més, és autor de deu llibres i de 194 treballs especialitzats en economia i història econòmica, publicats en revistes d’impacte nacional i internacional. Pel que fa a la seva especialització científica, s’ha centrat a fer recerca sobre creixement econòmic, economia turística, economia ecològica i la gran recessió.\nA més, el professor Manera és el president del Consell Econòmic i Social de les Illes Baleares des de l’any 2017. Va ser conseller d’Economia, Hisenda i Innovació des del 2007 al 2011 i vicerector de Planificació Econòmica i Administrativa de la Universitat de les Illes Balears entre 1996 i 2003.\nDes d’avui, compatibilitzarà la docència i la investigació a la UIB amb el càrrec de conseller del Banc d’Espanya.\nEl Banc d’Espanya és el banc central nacional i, en el marc del Mecanisme Únic de Supervisió (MUS), el supervisor del sistema bancari espanyol, juntament amb el Banc Central Europeu. La seva activitat està regulada per la Llei d’autonomia del Banc de Espanya. Participa en el desenvolupament de les funcions atribuïdes al Sistema Europeu de Bancs Centrals: definir i executar la política monetària de la zona euro; operacions de canvi de divises; promoure el bon funcionament dels sistemes de pagament a la zona euro; emissió de bitllets, etc.


Salou engega la cinquena edició del Pla d’Ocupació Local ‘Jaume I 2020’, perquè 12 persones en situació d’atur puguin incorporar-se al mercat laboral — Servei d'Ocupació Municipal\nSalou engega la cinquena edició del Pla d’Ocupació Local ‘Jaume I 2020’, perquè 12 persones en situació d’atur puguin incorporar-se al mercat laboral\nSalou engega la cinquena edició del Pla d’Ocupació Local ‘Jaume I 2020’, perquè 12 persones en situació d’atur puguin incorporar-se al mercat laboral https://www.salou.cat/ca/la-ciutat-per-temes/servei-docupacio-municipal/noticies/salou-engega-la-cinquena-edicio-del-pla-d2019ocupacio-local-2018jaume-i-20202019-perque-12-persones-en-situacio-d2019atur-puguin-incorporar-se-al-mercat-laboral https://www.salou.cat/ca/la-ciutat-per-temes/servei-docupacio-municipal/noticies/salou-engega-la-cinquena-edicio-del-pla-d2019ocupacio-local-2018jaume-i-20202019-perque-12-persones-en-situacio-d2019atur-puguin-incorporar-se-al-mercat-laboral/@@download/image/P1630455.JPG\nEls perfils professionals que es demanden són: els de personal de jardineria i manteniment de la ciutat, conserge d’instal·lacions, dinamització juvenil i auxiliar de programes i subvencions, entre altres\nA partir de demà dimecres, dia 12 de febrer, es poden presentar les instàncies a l’Oficina d’Atenció Ciutadana (OAC), situada a la planta baixa de l’Ajuntament de Salou\nL’Ajuntament de Salou, mitjançant el Servei d’Ocupació Municipal (SOM Salou), engega la cinquena edició del Pla d’Ocupació Local “Jaume I 2020”, per tal de seleccionar 12 persones que cobriran llocs amb perfils professionals de suport a la brigada en tasques de jardineria, neteja i muntatge i instal·lacions; a més d’altres figures, com conserge d’instal·lacions municipals; dinamitzador/a juvenil; auxiliar recepcionista; auxiliar de programes i subvencions; i personal de muntatge i instal·lacions.\nLes places que es cobriran s’han dissenyat per satisfer diversos perfils professionals de les persones que viuen a Salou i que es troben en situació d’atur. Així mateix, s’han tingut en compte les característiques pròpies dels programes i projectes a desenvolupar pels diferents departaments de l’Ajuntament. Tot plegat amb la intenció de tenir en consideració diferents sectors de la població i de millorar i reforçar els serveis a la ciutadania i el manteniment de la ciutat.\nEl col·lectiu de persones que s’incorporarà al mercat de treball durà a terme diferents accions que configuren projectes de manteniment de la ciutat, com: treballs de jardineria; dinamització i realització d'activitats per a joves; atenció al públic; o la realització de tasques de suport a la tramitació de les ajudes destinades a la pobresa energètica, les quals es gestionen des de l’àrea de Benestar, Serveis Socials i Igualtat.\nContractes de fins a 12 mesos\nAquest Pla d’Ocupació Local pretén pal·liar, temporalment, la situació socioeconòmica de les persones contractades per un període de 3, 6 o 12 mesos, en funció del lloc de treball; a més de millorar les seves competències professionals, incrementant, així, les seves possibilitats d’accés al mercat de treball i, també, per desenvolupar projectes d’interès general i social per al municipi. Els treballadors i treballadores també rebran un mòdul formatiu en tècniques de recerca de feina que impartirà el personal del SOM Salou.\nEl Pla d’Ocupació Local “Jaume I 2020” es finança al 100% amb recursos municipals, com el pla “Torre Vella 2020”, que es va iniciar el mes passat, i que anava dirigit, en aquest cas, a persones amb titulació universitària.\nLes persones interessades en participar en la convocatòria hauran de presentar una instància que es facilitarà a l’Oficina d’Atenció Ciutadana (OAC), situada a la planta baixa de l’Ajuntament de Salou, o a la mateixa pàgina web del Consistori; i lliurar-la al registre general, a partir de demà dimecres, dia 12 de febrer, en horari de 8.30 a 14 hores. La data límit per presentar la instància és el dilluns, 2 de març de 2020.\nBASES ESPECÍFIQUES DE LA CONVOCATÒRIA PLA OCUPACIÓ LOCAL JAUME I 2020.pdf Descarrega\nInstància Pla Ocupació Local -Jaume I 2020.pdf Descarrega


Son Flor, exemple d'ineptitud municipal\n30 setembre 2020 11:59\nFa més de tres anys que EU-EV denuncia la presència d'aquest abocador incontrolat de Palma\nJoan Carles Palos | 26 febrer 2006\nDes que el grup municipal d'EU-EV denuncià per primera vegada, fa prop de tres anys, la presència d'un abocador incontrolat a la zona de Son Flor, s'hi han registrat un total de 23 intervencions del Cos de Bombers de Palma. De llavors ençà, la situació d'aquest solar del camí dels Reis, davant l'estadi de Son Moix, no ha sofert cap tipus de modificació.\nPneumàtics, enderrocs, fems, vidres i ferralla desfiguren el paisatge i suposen un perillós focus de contaminació a prop de Son Rapinya. La regidora a Cort de la coalició d'esquerres i verda, Marisol Fernández, comentà que Son Flor és «l'exemple d'incompetència i d'ineptitud de l'actual equip de govern conservador, que permet i tolera la presència continuada d'aquest abocador incontrolat».\nA instàncies d'EU-EV, el setembre de 2003, el consistori palmesà es comprometé a dur a terme una neteja dels terrenys de Son Flor, un gran solar de 25.000 metres quadrats entre el carrer de Josep Estela i el camí de Jesús. Nombroses denúncies verbals i telefòniques dels veïns de Son Rapinya, a més de les freqüents intervencions dels bombers per la crema intencionada de pneumàtics, serviren per fer saltar l'alarma.\nMalauradament, «el temps ens ha donat la raó i la deixadesa del Govern Cirer ha acabat per consolidar la situació de degradació de l'entorn de Son Flor», lamentà Fernández. Si en el moment en què es denuncià la presència d'aquest abocador il·legal el fems es comptava per tones, les fotos preses divendres passat palesen que després de tres anys «tot continua igual de brut». Cal, per tant, que «es faci net i que es vigili durant el temps que sigui necessari perquè no es torni a omplir de fems».\nLa regidora d'EU-EV assenyalà que dels 23 incendis registrats, 18 foren per sufocar incendis de matolls i 5 de fems. «No podem permetre que es perllongui més aquesta situació», manifestà Fernández. Son Flor és sòl urbanitzable no programat i, en un futur, es podria convertir en un polígon de serveis.


Fragmenta Editorial celebra 10 anys amb el tercer fòrum que reuneix autors i lectors | Catalunya Religió\n- III Fòrum Fragmenta - Agenda\n(Fragmenta Editorial) El proper dissabte 20 de maig la Casa d'Espiritualitat Sant Felip Neri, a Barcelona, acollirà el tercer Fòrum Fragmenta. Un espai que posa en contacte els lectors amb els autors de Fragmenta Editorial i que aquesta vegada coincideix amb la celebració dels deu anys de vida del segell. L'organització ha previst aquest formulari d'inscripció.\nJordi Amenós, Xavier Melloni, Albert Cortina, Miquel-Àngel Serra, Jordi Pigem, Joan-Carles Mèlich, Ramon M. Nogués, Pere Lluís Font, Lluís Duch, Dolors Bramon, Halil Bárcena, Dídac P. Lagarriga, Inês Castel-Blanco, Laia de Ahumada, Josep Cobo, Marta Millà i Tina Vallès són els autors que hi participaran, sigui en format de ponència o dinamitzant treball per grups.\nEl 2007 cinc llibres de Fragmenta van arribar per primer cop a les llibreries. La nova editorial buscava oferir als lectors llibres clàssics i d'assaig en l'àmbit de la recerca espiritual. Una recerca que entenen "en un sentit molt ampli i rigorosament independent". Al llarg d'aquests deu anys el projecte ha anat augmentant en amplitud i ambició. Van començar publicant només en català: ara ho fan en català, en castellà i en portuguès. Van començar publicant llibres sobre l'àmbit religiós en exclusiva: posteriorment l'editorial s'ha anat obrint a disciplines afins com la filosofia, i la literatura. Van començar adreçant-se exclusivament a un públic adult: ara compten també amb una col·lecció d'àlbums il·lustrats adreçada als infants\nEl 2012 es va celebrar el primer Fòrum Fragmenta amb motiu del cinquè aniversari de l'editorial.


Son Servera signa un conveni de col·laboració amb Estel de Llevant – Rellevant.cat\nPer mitjà d’aquest conveni l’entitat sense ànim de lucre podrà seguir amb la promoció de la inserció sociolaboral de persones especialment desafavorides i en situació d’exclusió, objectiu de l’Ajuntament.\nL’Ajuntament de Son Servera i l’Associació Pro-Salut Mental Estel de Llevant han signat aquest dilluns, 19 d’octubre, un conveni de col·laboració per garantir el manteniment dels programes i serveis que duu a terme l’entitat sense ànim de lucre a Son Servera.\nAmb aquest conveni, l’Ajuntament aporta 7.423 € en concepte de subvenció a l’associació, que alhora es compromet a continuar amb el Programa de Centre de Dia adreçat a la població afectada per problemes de salut mental i amb el transport de persones usuàries des del municipi a la seu de l’associació a Manacor, a més de diferents programes d’integració laboral i social i actuacions de suport dins l’àmbit familiar de les persones afectades, sempre amb coordinació del personal tècnic municipal en matèria de serveis socials.\nEl conveni ha entat en vigor avui mateix. Per a l’Ajuntament «és una satisfacció poder donar suport a entitats com Estel de Llevant que realitzen una tasca imprescindible» ha remarcat Natalia Troya, batlessa de Son Servera.\nEl conveni l’han signat la batlessa, Natalia Troya, i Maria Nicolau Riera, representant de l’associació.\nL’Associació Estel de Llevant treballa des del 1996 a les comarques de Llevant i Migjorn de Mallorca per i amb les persones amb problemes de salut mental i els seus familiars, amb l’objectiu de millorar les seves condicions personals, socials i laborals.\nJudo Renshinkan: 10 preguntes a en Lluís Llull Parera, nou cinturó negre 4t dan\n20 d'octubre de 2020 Magdalena Ordinas Uncategorised Deixa un comentari


SR. JUAN JOSÉ CASADO PEÑA – Testimonios para la Historia\nPortada » PC, 13è VOLUM. Associacions professionals » SR. JUAN JOSÉ CASADO PEÑA\nSr. Juan José Casado Peña\nUNIÓ COMARCAL DEL BAIX LLOBREGAT DE LA UGT\nLa globalització exigeix una millor qualificació del treballador i una formació constant.\nLes accions empreses des dels sindicats han estat en determinats moments històrics l’única manera de defensar drets i interessos. Avui, el paper d’aquestes associacions continua sent important. A través del diàleg i de la via pacífica, els sindicats actuals cerquen acordar amb les empreses una situació equitativa i coherent en l’àmbit laboral, tant per als treballadors com per als empresaris. La Unió Comarcal – UGT Baix Llobregat agrupa els representants sindicals de la comarca compromesos amb la defensa dels treballadors i els seus drets. La comarca del Baix Llobregat va ser especialment conflictiva en l’àmbit laboral durant els anys anteriors a l’adveniment de la democràcia: “Va ser un moment de molta conflictivitat. Els treballadors es manifestaven per reivindicar que les empreses no tanquessin. Els orígens d’aquesta situació cal també buscar-los en els greus problemes amb els quals van topar els treballadors que havien emigrat sobretot del sud d’Espanya cap al nord a la recerca d’una forma de viure més digna. Es van trobar, però, que les condicions de treball i de vida eren molt dures. La conflictivitat estava relacionada amb una falta de diàleg, de concertació i d’expressió. En aquell moment, totes les organitzacions eren clandestines i bàsicament obreres. L’única manera de canalitzar les inquietuds i reivindicacions era el sindicat vertical, però estava en mans de la patronal i de la burocràcia franquista. La gent sentia necessitat de sortir al carrer per reivindicar millores socials.”\nPerò les manifestacions que ahir feien por avui són festives i pacífiques. Precisament, ara es comença a recuperar la memòria de l’època franquista: “Ens hem adonat que la falta de llibertats i de drets, la impossibilitat absoluta de poder expressar el que la gent sentia era terrible.”\nLa comarca del Baix Llobregat ha passat per moments molt difícils i ha estat a punt de convertir-se en un desert industrial: “La crisi del petroli en la dècada del 1970 va generar la pujada dels preus de les matèries. Va produir-se un cicle de tancament empresarial que va obligar les organitzacions de treballadors i també la patronal a fer una reflexió comuna per sortir de la crisi de forma conjunta. L’atur va arribar al 27%-30% (avui estem en un 6% escàs), cosa que va permetre generar una dinàmica basada en la concertació i la negociació. Es va fer la reflexió següent: el teixit productiu generaria ocupació si érem capaços de posar-nos d’acord i iniciar un procés basat en la concertació i en la necessitat d’un nou model d’empresa totalment diferent del fins llavors imperant, un model que comencés a entendre la seva responsabilitat social i amb uns sindicats disposats a contribuir a la competitivitat i a la millora de l’empresa.”\nAvui la UGT està especialment interessada a defensar els interessos dels treballadors de les petites empreses, més d’un 92% del teixit empresarial de la comarca: “La nostra intervenció sindical a les PIME es fonamenta a intentar regular unes relacions laborals fluides amb els treballadors. És la pedra angular de la nostra intervenció sindical. Encara hi ha sectors de la petita empresa que veuen el treballador com a aliè a l’empresa i als interessos generals, i el sindicat com l’estructura que posa el treballador en contra. En els darrers deu anys, els sindicats hem accedit a aquest treballador de la petita empresa i s’ha passat d’una representació del 20% a una del 50%, que es tradueix en més de 10.000 empreses representades. És important la nostra tasca per evitar que es produeixin abusos en la contractació i en els salaris.”\nUn altre aspecte que preocupa la Unió Comarcal és el dels empresaris autònoms, “un tema que hauria de passar per la regularització dels seus drets i obligacions. A Espanya hi ha gairebé quatre milions d’autònoms. La UGT ha creat una associació de treballadors autònoms que els presta serveis exclusius i atén la seva acció sindical.”\nTot i l’activitat que es duu a terme a través d’aquestes associacions sindicals, encara hi ha sectors retrògrads de certes patronals que expressen que els sindicats són estructures anacròniques que no serveixen per defensar els interessos dels treballadors: “És una gran mentida. La nostra acció és fonamental per al treballador i per a la societat. Els joves són conscients del paper que duem a terme i cada vegada són més els que s’afilien a la nostra organització. En els darrers quatre anys, el 42% de nous afiliats eren menors de 35 anys.”\nI és més: “Fa poc els sindicats vam convocar una vaga general, la del 20 de juny del 2002, contra la reforma de la desocupació, on vam demostrar que som capaços de reflectir les necessitats i els anhels dels treballadors i les treballadores i aconseguir que es replantegi una llei.”\nEn aquests moments, una de les principals preocupacions del Sindicat és la immigració: “El fenomen migratori per a alguns sectors empresarials és una oportunitat de negoci i una manera de col·locar mà d’obra barata. Al sindicat tenim un servei d’assessorament amb especialistes en immigració per donar suport a aquest col·lectiu desprotegit.”\nLa Unió Comarcal també s’interessa per la formació del treballador: “És essencial en la societat moderna. Realitzem cursos de reciclatge, perquè som conscients que el treballador ha d’actualitzar els seus coneixements de forma permanent. La globalització exigeix una millor qualificació del treballador i una formació constant.”\nTambé és bàsic trobar respostes al problema de la sinistralitat laboral: “Hem constituït una taula per fer-hi front junt amb els empresaris de la nostra comarca. L’accidentalitat no és fàcil de solucionar perquè és producte de moltes causes. Cal l’esforç de totes les parts afectades per eliminar-la de forma definitiva.”\nJuan J. Casado aposta per les formes associatives, i és que “l’associacionisme és fonamental en un estat democràtic. Hem assumit que no tot s’ha de delegar a l’àmbit polític, sinó que són necessaris alts nivells de participació ciutadana per crear entitats que cobreixin certes mancances.”\nPrevAnteriorSR. FERNANDO CASADO\nSiguienteDR. JOSEP CASAJUANA GIBERTNext


La Fundació Per Amor a l’Art és un projecte familiar replet d’il·lusió i sentit de la responsabilitat, sorgit de la necessitat de compartir amb la societat, a través de l’art, la investigació i l’obra social, part del que ella ens ha donat. Un propòsit que passa a l’acció en l’emblemàtic edifici Bombas Gens.\nEn la visita s'han determinat i afermat els punts del conveni que pròximament signaran totes dues entitats així com per a conèixer de primera mà els espais, instal·lacions i labors que desenvolupa en els diferents camps la Fundació Per Amor a l’Art.\nBombas Gens i el Museo Reina Sofía signen un conveni per a desenvolupar projectes conjunts\nLa primera col.laboració d’ambdues entitats ha sigut l’organització en Madrid de l’exposició “Anna-Eva Bergman. De nord a sud, ritmes”, que se exhibí en València en 2018, i que comprén obres de la Col.lecció Per Amor a l'Art.\nLa Fundació Per Amor a l’Art edita un llibre sobre la mediació a Bombas Gens\n"Construir un lugar, construir un tiempo" recull les experiències de mediació assajades en el centre d'art des de la seua obertura en 2017.\nFPAA acollirà en el seu edifici social un centre de dia per a persones amb Dany Cerebral Adquirit\nL'espai serà gestionat per l'associació Nueva Opción i es posarà en marxa en uns mesos, després de ser adaptat al seu nou ús.\n27 famílies en risc d’exclusió rebran tots els mesos una caixa de producte fresc, i amb treballadors de les dos entitats, formació en nutrició i sostenibilitat\nBombas Gens oferix nous kits educatius descarregables sobre Bombas Gens per a docents\nEstan pensats per a utilitzar-se en l’aula, a casa o al propi centre d’art (amb reserva prèvia)\nLes exposicions per a 2021 de Bombas Gens Centre d'Art\nEl centre d'art de la Fundació Per Amor a l'Art preveu exhibir dues exposicions individuals dels artistes Juan Uslé i Irma Blank, i una mostra col·lectiva de fotografia d'estil documental de la Col·lecció Per Amor a l'Art.\nSandra Guimarães, nova directora artística de Bombas Gens Centre d'Art\nGuimarães es posa al front de Bombas Gens en un moment en què, segons ha afirmat, més que mai els museus haurien d'actuar i demostrar per què són necessaris.\nParticipem en la Jornada del Dia Mundial de les Malalties Rares 2020 de AITER\nLa investigadora Ana Sánchez Monteagudo ha exposat un estudi sobre la malaltia de Wilson impulsat per la fundació Per Amor a l'Art\nClinical Genetics publica un article sobre genètica de la malaltia de Wilson impulsat per FPAA\nÉs el primer treball sobre l'epidemiologia clínica i genètica de la malaltia de Wilson que es publica amb dades de la Comunitat Valenciana.\nPresentem novetats sobre la Malaltia de Wilson al IX Symposium de la FVEEH\nL'hepatòloga, investigadora de l’Hospital La Fe i membre del nostre Equip Wilson, Marina Berenguer, les ha exposades davant dun grup de gastroenteròlegs de la Comunitat Valenciana.


El moviment de vehicles creix a l'àrea de Barcelona per primer cop des de l'inici de la crisi\nSegons ha pogut saber TV3, el moviment a l'àrea de Barcelona va augmentar l'any passat un 3%. Aquest percentatge, tot i que és molt baix, indicaria que s'ha tocat fons i que, encara de forma molt tímida, està augmentant l'activitat econòmica.\nRedacció 15/01/2014 - 15.46 Actualitzat 15/01/2014 - 17.20\nL'increment de vehicles indicaria una minsa recuperació econòmica.\nUn dels indicadors que serveix per seguir l'activitat econòmica és el número de vehicles que circulen per la xarxa viària. El moviment de vehicles a l'àrea de Barcelona havia tingut valors negatius des de l'inici de la crisi. Però, segons ha pogut saber TV3, aquesta tendència va començar l'any passat a canviar de tendència.\nAixí, segons dades del Servei Català de Trànsit, a partir del juliol del 2013, el trànsit va augmentar un 1,5% a totes les vies de l'àrea metropolitana i tancava l'any amb un augment del 3%, tal com van detectar els 40 sistemes de control que hi ha instal·lats. Aquest percentatge, tot i que és molt baix, indicaria que s'ha tocat fons i que, encara de forma molt tímida, està augmentant l'activitat econòmica.


Randstad renova el seu compromís amb Foment del Treball i el seu Foro de Recursos Humans\nRandstad ha renovat el seu compromís amb Foment del Treball i el Fòrum de Recursos Humans (RRHH) de la principal organització empresarial catalana. L’empresa de solucions de treball manté la seva aposta com patrocinador preferent de totes les activitats que Foment realitza per a professionals dels serveis de recursos humans a través d’aquest Fòrum RRHH. Randstad és l’empresa líder en solucions de recursos humans, amb més de 300 oficines, 1.800 empleats, i oferint feina cada dia a més de 43.000 persones.\nLa directora general de Public Affairs de Randstad, Mª Ángeles Tejada, i el president de Foment, Joaquim Gay de Montellà, han rubricat l’acord de patrocini que reforça un any més les relacions entre les dues institucions per a la promoció del coneixement i de les bones pràctiques en la gestió de recursos humans a través del Fòrum RRHH. Aquesta plataforma, que Foment posa a disposició dels professionals de serveis de recursos humans, durant el 2017, ha celebrat un total de 9 sessions amb 512 assistents, equivalent a unes 56 assistències per sessió.\nQuant al perfil dels assistents als actes que periòdicament realitza el Foro RRHH, es combina entre Directors de Recursos Humans (46%), Tècnics (29%), Consultores (18%), Estudiants (1%), i d’altres (6%). A més, al voltant del Fòrum RRHH, mitjançant les xarxes socials i les relacions offline, s’articula una comunitat d’uns 7.000 professionals.\nForum de prestigi entre els professionals del sector\nEl Fòrum RRHH de Foment del Treball és una plataforma i punt de trobada i debat entre directius i professionals de recursos humans. Creat l’any 2001 per un grup de prestigiosos directors de recursos humans, permet un entorn per a l’intercanvi d’idees i experiències al voltant de la gestió d’equips humans en organitzacions. A dia d’avui, és ja una de les principals plataformes de debat del país sobre qüestions relacionades amb la gestió dels recursos humans, a la vegada que és un aparador de les millors pràctiques en aspectes de la gestió dels equips humans. Les sessions de benchmarking són la línia d’activitat organitzada pel Fòrum RRHH de Foment del Treball que desperta més expectació.\nDifusió de coneixement i intercanvi d’idees\nLa difusió de coneixement i l’intercanvi d’idees consoliden Foment del Treball com a punt de referència entre els professionals del sector de les principals empreses catalanes i, alhora, li permeten aprofundir en el coneixement de les necessitats i les dinàmiques del teixit empresarial català. Foment compta amb cicles de seminaris temàtics, fòrums professionals i jornades i conferències per promoure el debat i el coneixement en els cercles empresarials. A través de les diferents activitats organitzades per Foment del Treball, durant el 2014 –darrer any tancat- es va impactar sobre 7.200 professionals amb vora d’un centenar d’activitats realitzades.\nEspecíficament, quant a fòrums professionals, Foment del Treball en compta en l’actualitat amb tres d’oberts als professionals dels sectors dels recursos humans, la gestió energètica i la prevenció de riscos laborals.\nFoment del Treball Nacional, amb l’origen l’any 1771, és la Confederació d’organitzacions empresarials i empreses de Catalunya, que representa des de fa dos segles i mig l’empresariat català i la seva potent indústria. És una organització independent, privada, sense ànim de lucre, acollida al dret constitucional i legal d’associació dels empresaris, i que es regeix amb criteris democràtics per representants lliurement escollits. És la institució que representa la major part del teixit empresarial i de la indústria de Catalunya, ja que formen part d’ella més de 300 organitzacions territorials i sectorials per via d’associació directa o indirecta.\nFoment del Treball té l’aval de dos segles i mitjà d’història per ser líder social i referent d’opinió pública a favor del progrés de Catalunya i d’enfortir-la com motor econòmic del sud-oest d’Europa i de la conca mediterrània, en defensa d’un marc de llibertats, d’economia de mercat i de societat del benestar.\nFoment del Treball Nacional, com patronal catalana, és l’única institució que representa a l’empresariat i la indústria catalans davant els poders públics i els reguladors de Catalunya, Espanya i la Unió Europea. És membre fundador de la Confederació Espanyola d’Organitzacions Empresarials (CEOE), on té un paper de rellevància i és, d’aquesta manera, l’única representació de l’empresariat català en el sí de les organitzacions empresarials espanyoles. A més, de la mà de CEOE, Foment és l’única representació de l’empresariat català en les organitzacions empresarials europees i internacionals.


Societat - Actualitat - La Veu del País Valencià\nDissabte, 25 de març de 2017 a les 12:00h\nCompromís ha organitzat un concurs a través dels seus perfils en les xarxes socials per sortejar unes cerveses amb la vicepresidenta del Consell i colíder ... +\nDissabte, 25 de març de 2017 a les 10:45h\nRedactaveu / Brussel·les. La portaveu d’Esquerra Unida al Parlament Europeu, Marina Albiol, ha acusat el govern de Mariano Rajoy de pretendre ratificar l’Acord Econòmic ... +\nDissabte, 25 de març de 2017 a les 00:00h\nRepresentants dels governs del País Valencià, Balears i Catalunya s'han reunit aquest divendres per primera vegada per treballar sobre els acords en matèria ... +\nDivendres, 24 de març de 2017 a les 20:30h\nRiba-roja exigeix a AENA que canvie el pas de 'més de 30 avions al dia' perquè molesten els veïns\nL'Ajuntament de Riba-roja de Túria (el Camp de Túria) s'ha posat en marxa per defensar els veïns que pateixen des de fa més de cinc anys el ... +\nDivendres, 24 de març de 2017 a les 18:00h\nL'Empresa Municipal de Transports (EMT) de València ha tancat l'exercici 2016 amb un superàvit de 683.655,40 euros, una reducció del deute d'1,6 ... +\nDivendres, 24 de març de 2017 a les 17:45h\nL'exgerent de l'Hospital General, Sergio Blasco, ha quedat en llibertat després de reunir els avals per valor de 80.000 euros que garanteixen la fiança ... +\nDivendres, 24 de març de 2017 a les 13:45h\nA presó el presumpte gihadista detingut a Benetússer\nL'Audiència Nacional ha decretat presó provisional sense fiança per al presumpte gihadista detingut el passat dimecres a Benetússer (l'Horta ... +\nDivendres, 24 de març de 2017 a les 12:15h\nLa policia confirma dos detinguts més pels atemptats de Londres\nISIS ha reivindicat l'atemptat terrorista de Londres, el qual ha deixat 4 morts, entre els quals s'hi troba una dona d'orige gallec, i 50 ferits.\nEls nous mitjans de comunicació públics es diran À. (A punt). Per si algú tenia algun dubte, el Consell Rector de la nova corporació ha ... +\nMeliana celebrarà aquest diumenge el seu mercat artesanal i de proximitat\nRedactaVeu / Meliana.\nEls veïns de Meliana i de tota la comarca tenen aquest cap setmana una cita ineludible amb la celebració d’un mercat molt especial i original. El proper ... +\nDimarts, 21 de març de 2017 a les 12:45h\nBalanç criminal de les Falles: 628 detinguts i 3.716 infraccions penals\nIgnasi Muñoz / EP/ València\nLa criminalitat durant les darreres festes falleres es va reduir un 8,81% respecte a 2016, segons les dades facilitades per la Delegació del Govern ... +\nLes millors titulacions per a aconseguir faena\nEls estudiants d'Administració d'Empreses (ADE), Enginyeria Telemàtica i Informàtica són els que tenen menys dificultats ... +\nDimarts, 21 de març de 2017 a les 09:30h\nReobri el port de València\nL'Autoritat Portuària ha decretat la reobertura del Port de València, en haver millorat la visibilitat, segons ha confirmat el Centre de Coordinació ... +\nL'Eixample, els Poblats Marítims i Ciutat Vella són els barris de la ciutat de València més demandats pels estudiants a l’hora de llogar ... +\nDilluns, 20 de març de 2017 a les 12:45h\nDes del passat dia 4, i durant un termini de sis mesos, qualsevol persona que siga propietària, usufructuària o arrendatària d’un habitatge ... +\nDilluns, 20 de març de 2017 a les 10:15h\nL'AVE València-Castelló comença les proves\nLa circulació provisional del tram Alacant-Múrcia del Corredor Mediterrani es posarà en marxa a la fi de 2017.\nDilluns, 20 de març de 2017 a les 00:00h\nXàbia compra per a ús públic dos antigues casernes a la Granadella i el Montgó\nEls terrenys confirmats per 2.000 metres quadrats es troben en punts valuosos per al municipi, un en ple parc natural del Montgó i l'altre al costat de la platja de la Granadella.\nViure a la perifèria i pagar el transport, més barat que instal·lar-se al centre de València\nLa crisi econòmica va acabar amb el somni de molts de comprar un habitatge. També amb les expectatives d'altres de gaudir dels avantatges de viure al ... +\nLa coordinadora cívica 'Salvem el Botànic, Recuperem Ciutat' es dissol després de vint-i-dos anys de “lluita continuada”. Així ... +\nDiumenge, 19 de març de 2017 a les 18:00h\nEnric Nomdedéu analitza a ‘La Represa’ l’ocupació i el treball al País Valencià\n'La Represa', el programa "de trellat" de la ràdio valenciana, torna amb una nova edició. Francesc Fort entrevista el secretari autonòmic ... +\nDiumenge, 19 de març de 2017 a les 11:45h\nUna campanya demana que el diccionari de l’IEC ‘elimine’ la definició de ‘sexe dèbil’\n“Les dones no som el sexe dèbil, tampoc en català”, així s’encapçala la campanya que ha engegat una usuària a través ... +\nL’equip investigador ha pogut reproduir el possible ventall de pigments que feien servir fent ús de carbó vegetal de les espècies identificades i mitjançant eines de neolític ... +\nL’aplicació desenvolupada per una empresa emergent de la UPV permet que els monuments de la plaça de l'Ajuntament, Mossén Sorell-Corona i Cuba-Literat Azorín siguen ... +\nUn centenar d’animalistes han tornat a manifestar-se davant la plaça de bous de València aquest dissabte a l’hora de la correguda per a ... +\nDissabte, 18 de març de 2017 a les 12:15h\n‘Foyos’ desapareix de Google\nSFJ / Foios.\n“Foyos” ha desaparegut del cercador Google. Després d’un procés on se sol·licitava el canvi de nom, una de les plataformes de recerca per internet ... +\nAra fa una setmana s’encenien totes les alarmes en el món faller. La Junta Central Fallera i l’Ajuntament de València demanaven ajornar la plantà ... +\nLa irresistible atracció dels polítics cap a les Falles\nXimo Puig, Isabel Bonig, Fran Ferri, Sandra Gómez, Àgueda Micó i Javier Moliner. Tots ells i molts més van fer-se ahir la foto fallera de rigor. ... +\nDijous, 16 de març de 2017 a les 15:15h\nL'exalcaldessa de la Pobla de Farnals, pendent de l'indult del Govern espanyol\nLa Secció Tercera de l'Audiència Provincial de València ha acordat la suspensió de l'execució de la pena de presó imposada ... +\nEl 76% dels 104 judicis per corrupció a l'Estat espanyol en 2016 acabaren en condemna RedactaVeu / València.\nLa judicatura espanyola va concloure en 2016 un total de 112 procediments per corrupció, en què es va dictar resolució de judici oral o de processament ... +\nFranco ha tornat. Si més no, s’ha reencarnat en el cos de Xavi Castillo per transmetre un missatge. Està cofoi perquè la Falla del Mercat de València ... +\nDijous, 16 de març de 2017 a les 11:30h\nEmotiu i multitudinari comiat per a Bernat Capó a Benissa\nAquest dimecres, 15 de març, el municipi de Benissa (Marina Alta) va retre un emotiu i multitudinari adéu a l'escriptor i periodista Bernat Capó, qui ... +